Erebos

Erebos (gresk: Ἔρεβος, «dypt mørke», «skygge»)Liddell, Henry George; Scott, Robert: Ἔρεβος i: A Greek–English Lexicon hos Perseus Project. er i gresk mytologi oppfattet som en opphavlig guddom, representerte legemliggjøringen av mørket. I Hesiods Theogonien er han plassert som en av de fem første vesener som kom i eksistens fra Khaos. Erebos opptrer sjelden i den greske mytologiske tradisjonen, men er tilskrevet farskapet til flere andre guddommer med Nyx (nattens opphavlige gudinne), avhengig den mytologiske kilde. Disse omfatter blant andre Aither, Hemera, nymfene hesperidene, Hypnos, moirene, Geras, Kharon, og Thanatos.

I gresk litteratur er navnet Erebos også benyttet for å referere til en region i underverden hvor de døde måtte passere umiddelbart etter at de hadde dødd, og er tidvis benyttet omvekslende med Tartaros.Elizabeth, Alice (1896): The Sources of Spenser's Classical Mythology. New York: Silver, Burdett and Company. s. 52, 55.Peck, Harry Thurston (1897): Harper's Dictionary of Classical Literature and Antiquities, bind 1. New York: Harper. s. 620.Rengel, Marian (2009): Greek and Roman Mythology A to Z. Infobase Publishing. ISBN 1-60413-412-7, 9781604134124. s. 51.

 Etymologi 
Meningen av navnet Erebos er oppfattet som «mørke». Den første nedtegnede forekomsten av det var «stedet for mørket mellom jorden og Hades». Hebraiske עֶרֶב (ˤerev), «solnedgang, kveld», er tidvis sitert som kilde.Harper, Douglas: «Erebus» i: Online Etymology Dictionary Imidlertid er en urindoeuropeisk opprinnelse fra *h1regʷ-es/os-, «mørke»Beekes, R. S. P. (2009): Etymological Dictionary of Greek, Brill, s. 451. mer sannsynlig, i det minste for navnet Ἔρεβος i seg selv, sammenlign med sanskrit rájas, gotisk riqis, norrønt røkkr.

 I litteraturen 
I henhold til poeten Hesiods Theogonien er Erebos avkommet til Khaos og bror av Nyx:

«Fra Khaos kom Erebos fram og den svarte Natt; men av Natt ble Aither og Dag, som hun avlet og bar fram fra foreningen i kjærlighet med Erebos.» 
 — Hesiod: Theogonien (120-125) Oversatt fra Evelyn-White, Hugh G. (1914): The Homeric Hymns and Homerica with an English Translation by Hugh G. Evelyn-White. Cambridge: Harvard University Press.

Den romerske forfatteren Gaius Julius Hyginus har i sin Fabulæ beskrevet Erebos som far av guden Geras i gammel alder.Atsma, Aaron: Hyginus, Fabulae 1-49. Theoi E-Texts Library.

I William Shakespeares historiske drama Kong Henrik VI – Del I, II, III, retter en av Henriks soldater, Pistol, sitt sinne mot frue Dorothy:

«I 'll see her damned first; to Pluto's damned lake, by this hand, to the infernal deep, with Erebus and tortures vile also. Hold hook and line, say I. Down, down, dogs! down, faitors! Have we not Hiren here?»
 — Shakespeare: Kong Henrik IV (2.4) William Shakespeare: King Henry IV., Part II

I William Wordsworths dikt «Prospectus» (skrevet mellom 1798 og 1800) til The Excursion, utgitt 1814, finnes følgende linjer:

Not Chaos, not
The darkest pit of lowest Erebus,
Nor aught of blinder vacancy, scooped out
By help of dreams — can breed such fear and awe
As fall upon us often when we look
Into our Minds, into the Mind of Man —
My Haunt, and the main region of my song. Wordsworth, William (1853): The Excursion: A Poem. London: Edward Moxon. s. x (forord).

«Erebus» var også navnet på patruljebåten i den amerikanske filmen Apokalypse nå! (1979) av regissøren Francis Ford Coppola.

 Referanser 

 Litteratur 
 Evelyn-White, Hugh G. (1914): «Theogony». The Homeric Hymns and Homerica with an English Translation by Hugh G. Evelyn-White. Perseus Digital Library Project (Cambridge: Harvard University Press).
 Smith, William (1873): «E'rebos» i: Dictionary of Greek and Roman Biography and Mythology, London

 Eksterne lenker 
 «Erebos», Theoi Project

Kategori:Gresk mytologi
Kategori:Dødsguder